Didier Deschamps

Didier Claude Deschamps ( ; sündinud 15. oktoobril 1968 Bayonne'is) on Prantsusmaa endine kutseline jalgpallur ja praegune Prantsusmaa jalgpallikoondise peatreener.

Ta oli kaitsev poolkaitsja sellistes suurklubides nagu Chelsea, Juventus ja Marseille. Ta oli aastaid Prantsusmaa jalgpallikoondise kapten ning oli ka 1998. aasta maailmameistriks ja 2000. aasta Euroopa meistriks tulnud meeskonna kapten. Marseille ja Juventuse koosseisus on ta kahekordne UEFA Meistrite Liiga võitja (vastavalt 1993. ja 1996. aastal).

2018. aastal oli ta maailmameistriks tulnud Prantsusmaa koondise peatreener. Temast sai sellega kolmas jalgpallur maailmas, kes on tulnud maailmameistriks nii mängija kui ka treenerina. Varem olid seda saavutanud brasiillane Mário Zagallo ja sakslane Franz Beckenbauer.

Viited 

Prantsusmaa jalgpallurid
Prantsusmaa jalgpallitreenerid
FC Nantes'i jalgpallurid
Marseille Olympique'i jalgpallurid
Bordeaux' Girondinsi jalgpallurid
Torino Juventuse mängijad
Chelsea FC mängijad
Valencia CF mängijad
Ligue 1 mängijad
Serie A mängijad
Premier League'i mängijad
La Liga mängijad
Torino Juventuse peatreenerid
Sündinud 1968